બે મુખી રુદ્રાક્ષઃ આ રુદ્રાક્ષ અર્ધનારીશ્વર એટલે કે શિવ-શક્તિનું સ્વરૂપ મનાય છે. તે સમૃદ્ધિ વધારનાર અને પાપનાશક છે. એકતાનું પ્રતિક અને લગ્નસંબંધને દૃઢ બનાવનાર છે. તથા મગજને કાબુમાં કરનાર અને ચંદ્ર સંબધી તકલીફો દૂર કરનાર મનાય છે. આ રૂદ્રાક્ષ એકતાનું પ્રતિક છે. સંતાન પ્રાપ્તિમાં વિલંબ થતો હોય તેવા દંપતિઓએ આ રૂદ્રાક્ષ ધારણ કરવો જોઈએ. આ રૂદ્રાક્ષ ધારણ કરવાથી હ્યદયરોગ, ફેફસા, આંખ, લોહી સંબંધિત રોગો, સ્ત્રીઓ માટે સ્તનને લગતા રોગો, મુત્રાશય તેમજ હતાશાને લગતા રોગોમાં પણ બે મુખી રૂદ્રાક્ષ ધારણ કરવાથી લાભ થાય છે.